টোল গেটে হামলা চালিয়ে আগুন লাগিয়ে দিল কৃষক মুক্তি সংগ্রাম সমিতি। রাজ্যের জাতীয় সড়কগুলিতে টোল গেট বসিয়ে কর সংগ্রহের বিরুদ্ধে গত মাস থেকেই আন্দোলন চলছে। মুখ্যমন্ত্রী তরুণ গগৈও জাতীয় সড়ক থেকে টোল সংগ্রহ বন্ধ করার জন্য কেন্দ্রের কাছে আবেদন জানিয়েছেন। কিন্তু বেসরকারি সংস্থাকে লিজ দিয়ে টোল সংগ্রহ করছে এনএইচএআই কর্তৃপক্ষ। চিরাং জেলার বিজনিতে সমিতির সদস্যরা একটি টোল গেট ভাঙচুর করে আগুন লাগিয়ে দেয়। কর সংগ্রহকারীদের মারধর করা হয়। পুলিশের সঙ্গে সমিতির সদস্যদের খণ্ডযুদ্ধে কয়েকজন জখম হন।